|  |  |
| --- | --- |
| **ДО** | **РБ** |
| **ОБЩИНСКИ СЪВЕТ** | **ОБЩИНСКИ СЪВЕТ** |
| **ГРАД АПРИЛЦИ** | **№ ………………………** |
|  | **………………….2019 г.** |
|  | **гр. Априлци** |

**ПРЕДЛОЖЕНИЕ**

**ОТ Д-Р МЛАДЕН МАКСИМОВ ПЕЛОВ**

**КМЕТ НА ОБЩИНА АПРИЛЦИ**

**Относно:** Предоставяне за безвъзмездно право на управление на общински недвижим имот – публична общинска собственост на НЧ „Светлина 1895”

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Община Априлци и Народно читалище „Светлина – 1895 г.” организират девето поредно издание на „Празник на сланината и греяната ракия”. Тази година празникът ще се проведе на 02 март /събота/ на площада в центъра на града.

Той е организиран за първи път през 2011 година с цел опазване на старите български традиции чрез представяне на типичните за района печена сланина и греяна ракия на фона на народни песни, хора и хумор.

Събитието през годините намери свои радетели, последователи и съмишленици в цялата страна, които превръщат площада в трибуна на неизчерпаема жизнерадост и неповторимост.

Всички посетители имат възможност да вкусят от т.нар. „Бабината гозба”, приготвена от 30 кг. сланина, 500 яйца и 30 кг. праз лук, приготвена в „големия чорбаджийски тиган”.

В празника са включени следните конкурси:

за най-крехка сланина /голямата награда –живо прасенце/

за най-оригинално ястие, приготвено със сланина

за най-атрактивно подредено мезе от сланина

за най-ароматна, идеална на градус , чудесна на вкус домашна ракия

**РЕГЛАМЕНТ ЗА УЧАСТИЕ В ПРАЗНИКА**

За да се гарантира качеството на продукцията, да се подпомогне и стимулира местното производство, да се пребори нелоялната конкуренция на пазара и да се даде възможност на местните стопани да представят своята традиционна продукция, тази година ще има специално обособена територия, на която ще се допускат само местни производители на сланина и ракия. За целта организаторите на празника ще раздават на всички местни стопани специални стикери, с които да удостоверяват местния произход на стоките, които предлагат.

Празникът се провежда на площад Априлско въстание, който е публина общинска собственост и се управлява от Кмета на Община Априлци. Участието в паразника през последните години значително се увеличи, което налага разширяванена територията върху която той се провежда. Необходимо е да бъде тази територия да се увеличи с околните втористепенни улици и общински терени.

При провеждането на празника е наложително да бъде създадена стройна организация от организатора на събитието, за което той трябва да има съответното право да управлява територията. В тази връзка, предлагам на Вашето внимание следния:

**П р о е к т з а р е ш е н и е:**

На основание чл. 21, ал. 1, т. 8 от Закона за местното самоуправление и местната администрация, чл.12, ал.3 от Закона за общинската собственост и чл.15, ал.1 от НРПУРОИ, Общинският съвет – Априлци

**рЕШИ:**

1. Да бъде предоставен за безвъзмездно право на управление на Народно читалище „Светлина – 1895”, БУЛСТАТ 000283616, град Априлци, пл. "Априлско въстание" № 5, п.к.5641, поземлен имот 52218.530.411, с площ от 5 112 кв.м., с начин на трайно ползване: „За обект комплекс за култура и изкуство” – публина общинска собственост;
2. Да бъдат предоставени за безвъзмездно право на управление на Народно читалище „Светлина – 1895”, БУЛСТАТ 000283616, град Априлци;
	1. Ул.”Ново село”, представляваща ПИ с идентификатор 52218.530.336 по КККР на град Априлци;
	2. Ул.”Търговска”, представляваща ПИ с идентификатор 52218.530.313 по КККР на град Априлци;
	3. Ул.”Стадион”, представляваща ПИ с идентификатор 52218.530.405 по КККР на град Априлци;
	4. Застроен урегулиран ПИ с идентификатор 52218.530.282, с ТПТ “Урбанизирана”, с НТП “За друг обществен обект, комплекс”, с площ от 3 751 кв.м. по КККР на град Априлци;
	5. Застроен урегулиран ПИ с идентификатор 52218.530.527, с ТПТ “Урбанизирана”, с НТП “Високо застрояване (над 15 м)”, с площ от 2 919 кв.м. по КККР на град Априлци;
3. Определя срок на правото на управление от 00:00 ч. на 02.03.2019 г. до 23:59 ч. на 02.03.2019 г.;
4. Възлага на Кмета на Община Априлци да издаде заповед за учредяване безвъзмездно право на управление и сключи договор при следните минимални условия:
* Народно читалище „Светлина 1895” да създаде необходимата организация за нормално протичане на „Празника на сланината и греяната ракия 2019”.

**Д-Р МЛАДЕН ПЕЛОВ**

*Кмет на община Априлци*

Изготвил:

Марко Пенов – Гл.експерт „ОСОПТ”